钦定古今图书集成/历象汇编/历法典/第087卷 > 《新法历书三》 > 图
## 钦定古今图书集成/历象汇编/历法典/第087卷 > 《新法历书三》 > 图

又或有偏于地平偏于子午兼地平子午而别为一种总不外此二原乃复得一方位者必先置木或铜取四方直角平面形为甲乙丙丁依其长边面内作戊己线与甲乙为平行线应平分于壬即以壬为心以辛为界作己辛戊半圈

而另设垂线于壬，则定方位之器全矣。临用时，如求
地平方位，即令此器以丙丁边倚晷面正立，得垂线
合壬辛中线者，即得其面正与地平同。若垂线偏距
中线左右，则必查象限，得晷面前后离地平若干度，
以垂线依象限辛点之前后度为法。或令甲丙边依
直角倚晷面，得垂线正合壬辛线者，即其面正立在
地平。若得垂线距辛点内外，则依其距度于象限上，
亦可得晷面偏前后之广。欲求距子午圈方位，即令
甲乙边以直角倚晷面，从此器中心壬出尺，能旋转
于半圈诸度。尺末设指南针其上，随尺同转。乃先安
器后转尺，而以罗针对下顺尺线者为准，随以尺距
中线之度，定晷面距子午圈之广。但罗针未免略差，
故又一法，晷面上界线自上一直下，于线上立表，表
末另悬垂线，候日光射垂线之景，必合晷面上线乃
准。且将浑仪依法测得日轮高度，而以太阳躔度对
高弧，则高弧所指地平度，或正东西，或偏左右，因偏
若干，亦可定晷面离正南北之广也。其求重复方位，
各依所向可得。乃向地平如前向子午。别有法，于晷
面立二表，任意相距。表锐各设垂线，距面皆等。候日
轮出视，其二线准对，即于仪上测其地平高，以与高
弧正合，而地平经度可得，子午圈方位亦定矣。

制正球日晷

凡日晷之表等，虽北极出地不等，得各时线相距等
者，谓之正球晷。此其制原易，可不须球，然舍球又无
以明其理也。如赤道晷，因诸时圈与赤道交，其相距
皆于球心相切。设以本仪之枢当表其射景必顺时。